|  |
| --- |
| PATVIRTINTA  Jonavos pradinės mokyklos direktoriaus  2021 m. rugsėjo 1 d.  įsakymu Nr. V1- 61 |

**JONAVOS PRADINĖS MOKYKLOS**

**2021–2022 IR 2022–2023 MOKSLO METŲ UGDYMO PLANAS**

**I SKYRIUS**

**BENDROSIOS NUOSTATOS**

1. Jonavos pradinės mokyklos (toliau – Mokykla) 2019–2020 ir 2020–2021 mokslo metų pradinio ugdymo programos bendrasis ugdymo planas (toliau – Ugdymo planas) reglamentuoja pradinio ugdymo programos, pradinio ugdymo programos ją pritaikius mokiniams, turintiems specialiųjų ugdymosi poreikių, ir su šiomis programomis susijusių neformaliojo vaikų švietimo programų įgyvendinimą.

2. Ugdymo plano projektą parengė darbo grupė, sudaryta direktoriaus 2021 m. gegužės12 d. įsakymu Nr. V1-26. Ugdymo plano projektas suderintas su Mokyklos taryba ( 2021 m. rugpjūčio 30 d. posėdžio nutarimu Nr. 1 (protokolo Nr. S1-4) ir Jonavos rajono savivaldybės administracijos Švietimo, kultūros ir sporto skyriumi.

3. Mokyklos 2021–2022 ir 2022–2023mokslo metų ugdymo planas parengtas vadovaujantis 2021–2022 ir 2022–2023 mokslo metų pradinio, pagrindinio ir vidurinio ugdymo programų bendraisiais ugdymo planais (toliau – Bendrasis ugdymo planas), patvirtintais Lietuvos Respublikos švietimo, mokslo ir sporto ministro 2021 m. gegužės 3 d. įsakymu Nr. V-688, 5 punkte nurodytais teisės aktais, Mokyklos nuostatais, Mokyklos 2019-2023 metų strateginiu planu, Mokyklos švietimostebėsenos, Nacionalinio mokinių pasiekimų patikrinimo ir tarptautinių mokinių pasiekimų tyrimų duomenimis, mokinių pasiekimų ir pažangos vertinimo tvarka, Mokyklos įsivertinimo duomenimis.

4. Ugdymo plano tikslas – apibrėžti Pradinio ugdymo programos įgyvendinimo reikalavimus mokyklos ugdymo turiniui formuoti ir ugdymo procesui organizuoti, sudarant lygias galimybes kiekvienam mokiniui siekti asmeninės pažangos ir įgyti mokymuisi visą gyvenimą būtinų kompetencijų.

5. Ugdymo planų uždaviniai:

5.1. pateikti ugdymo organizavimo gaires ugdymo procesui mokykloje organizuoti;

5.2. nurodyti minimalų privalomą pamokų skaičių, skirtą ugdymo programoms įgyvendinti.

6. Mokykloje priešmokyklinis ugdymas vykdomas vadovaujantis Priešmokyklinio ugdymo bendrąja programa, patvirtinta Lietuvos Respublikos švietimo ir mokslo ministro 2014 m. rugsėjo 2 d. įsakymu Nr. V-779, Jonavos pradinės mokyklospriešmokyklinio ugdymo organizavimo tvarkos aprašu, patvirtintu Jonavos pradinės mokyklos direktoriaus2020 m. rugsėjo 1 d. įsakymu Nr. V-46, Jonavos pradinės mokyklospriešmokyklinio amžiaus vaikųpasiekimų ir pažangos vertinimo aprašu, patvirtintu Jonavos pradinės mokyklos direktoriaus 2020 m. rugsėjo 1 d.įsakymu Nr. V1-48

6. Mokymosi formos ir mokymo proceso organizavimo būdai:

6.1. mokymosi formos:

6.1.1. grupinio mokymosi;

6.1.2. pavienio mokymosi;

6.2. mokymo proceso organizavimo būdai:

6.2.1. grupinio mokymosi forma įgyvendinama kasdieniu būdu;

6.2.2.grupinio mokymosi forma įgyvendinama nuotoliniu būdu, esant ekstremalios situacijos, ekstremalaus įvykio ar įvykio, keliančio pavojų mokinių sveikatai ir gyvybei, laikotarpiuar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu.

6.2.3. pavienio mokymosi forma įgyvendinama savarankišku būdu.

7. Ugdymo plane vartojamos sąvokos atitinka Lietuvos Respublikos švietimo įstatyme ir kituose švietimą reglamentuojančiuose teisės aktuose vartojamas sąvokas.

**II SKYRIUS**

**UGDYMO ORGANIZAVIMAS**

**PIRMASIS SKIRSNIS**

**MOKSLO METŲ TRUKMĖ**

8. Mokslo metų pradžia – einamųjų metų rugsėjo 1 d., pabaiga – kitų metų rugpjūčio 31 d. Mokslo metus sudaro: ugdymo procesas ir laikas, skirtas mokinių poilsiui – atostogoms. Mokiniams skiriamos: rudens, žiemos (Kalėdų), žiemos, pavasario (Velykų) ir vasaros atostogos.

9. Ugdymo organizavimas 2021–2022 mokslo metais:

9.1. mokslo metų ir ugdymo proceso pradžia – 2021 m. rugsėjo 1 d., pabaiga – 2022 m. birželio 9 d. (3 d.);

9.2. ugdymo proceso trukmė 1–4 klasių mokiniams ir priešmokyklinio ugdymo grupės vaikams – 175 ugdymo dienos;

9.3. skiriamos atostogos:

|  |  |
| --- | --- |
| Rudens atostogos | 2021 m. lapkričio 3 d. – lapkričio 5 d. |
| Žiemos (Kalėdų) atostogos | 2021 m. gruodžio 27 d. – 2022 m. sausio 7 d. |
| Žiemos atostogos | 2022 m. vasario 14 d. – vasario 18 d. |
| Pavasario (Velykų) atostogos | 2022 m. balandžio 19 d. – balandžio 22 d. |
| Vasaros atostogos | 2022 m. birželio 10 d. (6 d.)– 2022 m. rugpjūčio 31 d. |

10. Ugdymo organizavimas 2022–2023 mokslo metais:

10.1. mokslo metų ir ugdymo proceso pradžia *–* 2022 m. rugsėjo 1 d., pabaiga – 2023 m. birželio 8 d. (2 d.);

10.2. ugdymo proceso trukmė 1–4 klasių mokiniams ir priešmokyklinio ugdymo grupės vaikams – 175ugdymo dienų;

10.3. skiriamos atostogos:

|  |  |
| --- | --- |
| Rudens atostogos | 2022 m. spalio 31 d. – lapkričio 4 d. |
| Žiemos (Kalėdų) atostogos | 2022 m. gruodžio 27 d. – 2023 m. sausio 6 d. |
| Žiemos atostogos | 2023 m. vasario 13 d. – vasario 17 d. |
| Pavasario (Velykų) atostogos | 2023 m. balandžio 11 d. – balandžio 14 d. |
| Vasaros atostogos | 2023 m. birželio 9 d. (5 d.)– 2023 m. rugpjūčio 31 d. |

11. Įgyvendinant 65.6. punkte suplanuotas projektines veiklas, 2021-2022 ir 2022-2023 mokslo metai sutrumpėja keturiomis dienomis. Mokinio mokymosi laikas, trunkantis ilgiau nei pamoka, perskaičiuojamas į konkretaus dalyko (-ų) mokymosi laiką (pagal pamokos (-ų) trukmę.

12. Mokslo metai skirstomi pusmečiais (mokytojų tarybos 2021 m. gegužės 31 d. posėdžio protokolo Nr. S2-4):

|  |  |
| --- | --- |
| 2021–2022 mokslo metais | |
| I pusmetis: 2021-09-01 – 2022-01-21 | II pusmetis: 2022-01-22 – 2022-06-09 |
| 2022–2023 mokslo metais | |
| I pusmetis: 2022-09-01 – 2023-01-21 | II pusmetis: 2023-01-22 – 2023-06-08 |

13. Pamokų laikas ir pertraukų organizavimo tvarka patvirtinta mokyklos direktoriaus 2019 m. rugpjūčio 30 d. įsakymu Nr. V1-124:

13.1. pamokų laikas:

|  |  |  |
| --- | --- | --- |
| Pamokos | 1 klasėms | 2-4 klasėms |
| 1 pamoka | 8.00 – 8.35 | 8.00 – 8.45 |
| 2 pamoka | 8.55 – 9.30 | 8.55 – 9.40 |
| 3 pamoka | 10.00 – 10.35 | 10.15 – 11.00 |
| 4 pamoka | 10.50 – 11.25 | 11.15 – 12.00 |
| 5 pamoka | 11.40 – 12.15 | 12.15 – 13.00 |
| 6 pamoka |  | 13.10 – 13.55 |

13.2. Pertraukų organizavimas:

|  |  |  |  |
| --- | --- | --- | --- |
| **Veikla** | **Laikas** | | **Atsakingi** |
| **Savaitės dienos** | **Vieta** |
| Mankšta | Po 1 pamokos kasdien | Pagal oro sąlygas lauke arba mokyklos patalpose | Klasių mokytojos |
| Tylos pertrauka | Po 3 pamokų  trečiadieniais | Klasėse | Klasių mokytojos |
| Žaidimai, knygų skaitymas, pasivaikščiojimas, bėgimas ir kt. | Pagal grafiką | Fojė | Klasių mokytojos |
| Kasdien | Pasirinktina | Klasių mokytojos |

13.2.1. Nuo mankštos atleidžiami tik sveikatos problemų turintys mokiniai. Visų kitų mokinių dalyvavimas mankštoje būtinas. Į mankštą mokinius atveda mokytojas ir prižiūri atliekamos mankštos kokybę.

13.2.2. Pertraukų organizavimo mokyklos fojė grafikas skelbiamas stende. Veiklas fojė organizuoja ir stebi klasės mokytojas.

**ANTRASIS SKIRSNIS**

**UGDYMO ORGANIZAVIMAS KARANTINO, EKSTREMALIOS SITUACIJOS, EKSTREMALAUS ĮVYKIO AR ĮVYKIO, KELIANČIO PAVOJŲ MOKINIŲ SVEIKATAI IR GYVYBEI, LAIKOTARPIU AR ESANT APLINKYBĖMS MOKYKLOJE, DĖL KURIŲ UGDYMO PROCESAS NEGALI BŪTI ORGANIZUOJAMAS KASDIENIU MOKYMO PROCESO ORGANIZAVIMO BŪDU**

14. Karantino, ekstremalios situacijos, ekstremalaus įvykio ar įvykio (ekstremali temperatūra, gaisras, potvynis, pūga ir kt.), keliančio pavojų mokinių sveikatai ir gyvybei, laikotarpiu (toliau – ypatingos aplinkybės) ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu (mokykla yra dalykų brandos egzaminų centras, vyksta remonto darbai mokykloje ir kt.), ugdymo procesas gali būti koreguojamas arba laikinai stabdomas, arba organizuojamas nuotoliniu mokymo proceso organizavimo būdu (toliau – nuotolinis mokymo būdas).

15. Ekstremali temperatūra mokyklos ir (ar) gyvenamojoje teritorijoje – minus 20 °C ar žemesnė.

16. Mokyklos vadovas, nesant valstybės, savivaldybės lygio sprendimų dėl ugdymo proceso organizavimo esant ypatingoms aplinkybėms ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu, gali priimti ugdymo organizavimo sprendimus:

16.1. mažinančius / šalinančius pavojų mokinių sveikatai ir gyvybei;

16.2. laikinai stabdyti ugdymo procesą, kai dėl susidariusių aplinkybių mokyklos aplinkoje nėra galimybės jo koreguoti ar tęsti ugdymo procesą grupinio mokymosi forma kasdieniu mokymo proceso organizavimo būdu nei grupinio mokymosi forma nuotoliniu mokymo būdu, pvz., sutrikus elektros tinklų tiekimui ir kt., ugdymo procesas mokyklos vadovo sprendimu gali būti laikinai stabdomas 1–2 darbo dienas. Jeigu ugdymo procesas turi būti stabdomas ilgesnį laiką, mokyklos vadovas sprendimą dėl ugdymo proceso stabdymo derina su Jonavos rajono savivaldybės administracija;

16.3. ugdymo procesą organizuoti nuotoliniu mokymo būdu, kai nėra galimybės tęsti ugdymo proceso grupinio mokymosi forma kasdieniu mokymo proceso organizavimo būdu.

17. Ugdymo organizavimo tvarka karantino, ekstremalios situacijos, ekstremalaus įvykio ar įvykio, keliančio pavojų mokinių sveikatai ir gyvybei, laikotarpiu ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu reglamentuojama Ugdymo organizavimo nuotoliniu būdu tvarkos apraše, patvirtintame Jonavos pradinės mokyklos direktoriaus 2021 m. birželio 8 d. įsakymu Nr. V1-30 „Dėl Jonavos pradinės mokyklos ugdymo organizavimo nuotoliniu būdu tvarkos aprašo patvirtinimo“.

18. Priemonės mokinių mokymosi praradimų, patirtų COVID-19 pandemijos metu,kompensavimui (Mokytojų tarybos 2021 m. gegužės 31 d. posėdžio protokolas Nr. S2-4):

18.1. Užtikrinti visų mokinių dalyvavimą nuotolinio mokymosi procese:

18.1.1. supažindinti mokinius ir jų tėvus su mokyklos ugdymo organizavimo nuotoliniubūdutvarkosaprašu bei sutarti dėl susitarimų laikymosi;

18.1.2. operatyviai teikti informaciją apie naujus teisės aktus, reglamentuojančius nuotolinio ugdymo organizavimą, mokyklos bendruomenei;

18.1.3. ugdyti mokinių kompiuterinį raštingumą per dalykų pamokas ir neformalųjį švietimą.

18.2. Užtikrinti būtinas ugdymosi sąlygas socialiai pažeidžiamoms grupėms:

18.2.1. visiems mokiniams iš socialiai pažeidžiamų šeimų mokantis nuotoliniu būdu, užtikrinamas interneto ryšys ir/ar sudarytos galimybės pasinaudoti mokyklų kompiuterine įranga;

18.2.2. individualių ar grupinių konsultacijų mokiniams, patiriantiems mokymosi sunkumų dėl nuotolinio mokymo(si) būdo, teikimas kartą per savaitę;

18.2.3. nesant galimybei suteikti maitinimo paslaugas mokykloje, sausų maisto davinių išdavimo organizavimas.

18.3. Stiprinti mokyklos vadovo, pavaduotojo ir mokytojų kompetencijas:

18.3.1. Mokymų organizavimas aktualiais ugdymo organizavimo nuotoliniu būdu klausimais: asinchroninių pamokų organizavimas, bendravimas ir bendradarbiavimas,  kokybės reikalavimai nuotolinei pamokai ir kt.

**TREČIASIS SKIRSNIS**

**INDIVIDUALAUS UGDYMO PLANO SUDARYMAS. MOKINIO PAŽANGOS IR PASIEKIMŲ VERTINIMAS**

19.Mokinio individualus ugdymo planas – tai kartu su mokiniu ir mokinio šeima sudaromas jo galioms ir mokymosi poreikiams pritaikytas ugdymosi planas, padedantis išsikelti tikslus, juos įgyvendinti, prisiimti asmeninę atsakomybę už mokymąsi.

20. Individualus ugdymo planas sudaromas vadovaujantis„Jonavos pradinės mokyklos švietimo pagalbos teikimo tvarkos aprašo“, patvirtinto 2020 m. vasario 7 d. mokyklos direktoriaus įsakymu Nr. V1-12 „Dėl Jonavos pradinės mokyklos švietimo pagalbos teikimo tvarkos aprašo patvirtinimo“ 9 priedu mokiniui:

20.1. atvykusiam mokytis iš užsienio;

520.2.turinčiam specialiųjų ugdymosi poreikių;

21. „Mano pažangos planas“ sudaromas vadovaujantis „Jonavos pradinės mokyklos mokinių pažangos ir pasiekimų vertinimo, fiksavimo ir analizavimo tvarkos aprašu“, patvirtintu mokyklos direktoriaus 2018 m. rugpjūčio 24 d. įsakymu Nr. V1-49„ Dėl Jonavos pradinės mokyklos mokinių pažangos ir pasiekimų vertinimo, fiksavimo ir analizavimo tvarkos aprašo patvirtinimo“mokiniui, kurio:

21.1. mokymosi pasiekimų lygis (vieno ar kelių dalykų) žemesnis, mokinys nedaro pažangos; jei nepasiekiamas patenkinamas lygis nacionalinio pasiekimų patikrinimo metu;

21.2. pasiekimai aukšti (ypač mokinio, galinčio pasiekti aukščiausią ir aukštą lygius, gabumams plėtoti, gebėjimams ugdyti ir siekti individualios pažangos).

22. Mokinio individualus ugdymo planas sudaromas ir įgyvendinamas bendradarbiaujant mokytojams, mokiniams, mokinių tėvams (globėjams, rūpintojams), švietimo pagalbos specialistams, mokyklos vadovams.

23. Mokinio pasiekimai ir pažanga ugdymo procese vertinami vadovaujantis „Jonavos pradinės mokyklos mokinių pažangos ir pasiekimų vertinimo, fiksavimo ir analizavimo tvarkos aprašu“, patvirtintu Mokyklos direktoriaus 2018 m. rugpjūčio 24 d. įsakymu Nr. V1-49 „Dėl Jonavos pradinės mokyklos mokinių pažangos ir pasiekimų vertinimo, fiksavimo ir analizavimo tvarkos aprašo patvirtinimo“.

24. Nacionaliniame mokinių pasiekimų patikrinime mokykla dalyvauja Jonavos rajono savivaldybės sprendimu. Mokinio pasiekimų rezultatai naudojami ugdymo procese mokinio mokymuisi planuoti ir neįskaičiuojami į pusmečio įvertinimą.

**KETVIRTASIS SKIRSNIS**

**MOKYMOSI KRŪVIO REGULIAVIMAS**

25.Vadovaujantis Lietuvos higienos norma HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“ patvirtinimo“ (toliau – Higienos norma), mokykloje ugdymo procesui organizuoti sudaromas tvarkaraštis.

26. Mokinių mokymosi krūvio stebėseną Mokykloje vykdo pavaduotoja ugdymui:

26.1. mokinių mokymosi krūvio tyrimą atlieka lapkričio mėnesį;

26.2. tyrimo rezultatus pristato Mokyklos bendruomenei ir kontroliuoja bendru sutarimu priimtų sprendimų įgyvendinimą.

27. Mokinių mokymosi krūvių reguliavimo tvarka, patvirtinta Mokyklos direktoriaus 2017 m. rugpjūčio 29 d. įsakymu Nr. V1-74.

28. Ugdomoji veikla (formaliojo ir neformaliojo švietimo) per dieną ne ilgesnė nei 6 ugdymo valandos. Į šį laiką neįskaičiuojamas pailgintos dienos grupės veiklai organizuoti skirtas laikas.

29. Ugdymo turiniui įgyvendinti 1-4 klasėse nustatytas privalomų savaitinių pamokų skaičius.

30. Per dieną organizuojamas 1 patikrinamasis darbas, per savaitę – iki 3.

31. Patikrinamieji darbai rengiami mokytojų (jų grupių) iniciatyva, mokinius apiediagnostinį darbą dalyko mokytojas informuoja ne vėliau kaip prieš savaitę.

32. Pamokų metu užduotys individualizuojamos ir diferencijuojamos, atsižvelgiant įmokinių gebėjimus.

33. Namų užduočių paskirtis ir skyrimas:

33.1. namų užduočių turinį, formas (pratybos, darbas su tekstu, mokymasis atmintinai, kūrybiniai darbai, referatai, reikiamos informacijos paieška įvairiuose šaltiniuose ir kt.), trukmę nustato mokytojas;

33.2.užduotys konkrečios, naudingos gebėjimų įtvirtinimui, plėtojimui, atitinka mokinio galias;

33.3. užduotys savo turiniu ir forma susiejamos su išaiškinta medžiaga per pamoką;

33.4. mokiniams skiriamos namų užduotys, kurioms atlikti reikia ne daugiau 1 valandos;

33.5. namų užduotys neskiriamos atostogų metu, mažinama apimtis savaitgaliais ir švenčių dienomis;

33.6. namų užduotys neskiriamos dėl įvairių priežasčių neįvykusių pamokų turiniui įgyvendinti.

34. Mokymosi pagalbai skiriamos trumpalaikės (trumpesnės už pamokos trukmę) konsultacijos, kurios neįskaitomos į mokinio mokymosi krūvį.

35. Mokiniai, besimokantys dailės, choreografijos, muzikos meno mokykloje bei lankantys sportinės krypties užsiėmimus sporto mokykloje, gali būti atleidžiami nuo atitinkamo privalomojo dalyko savaitinių pamokų lankymo pagal mokyklos nustatytą tvarką:

35.1. tėvai, pageidaujantys, kad meno ar sporto mokyklą lankantis jų vaikas būtų atleistas nuo privalomų muzikos, dailės ir technologijų, kūno kultūros bei šokio pamokų, raštu pateikia prašymą bei neformaliojo ugdymo įstaigos patvirtintą vaiko lankomų užsiėmimų tvarkaraštį;

35.2. mokyklos direktorius tenkina tėvų pageidavimus tuo atveju, kai sutampa abiejų ugdymo įstaigų užsiėmimų laikas arba mokinys gali nespėti laiku nuvykti į neformaliojo ugdymo įstaigos užsiėmimą ir tėvai raštu sutinka atsakyti už savo vaikų saugumą;

35.3. mokinys, atleistas nuo privalomų muzikos, dailės ir technologijų ar kūno kultūros pamokų su atitinkamo dalyko mokytoju atsiskaito abipusiu susitarimu.

**PENKTASIS SKIRSNIS**

**MOKYMOSI PAGALBOS TEIKIMAS**

36. Mokymosi pagalba ugdymo procese teikiama kiekvienam mokiniui, kuriam ji reikalinga. Ypač svarbi mokymosi pagalba mokiniui:

36.1. dėl ligos ar kitų priežasčių praleidusiam dalį pamokų;

36.2. gavusiam nepatenkinamą atsiskaitomųjų užduočių įvertinimą;

36.3. jei pasiekimų lygis (vieno ar kelių dalykų) žemesnis, nei numatyta Pradiniougdymo bendrosiose programose, ir mokinys nedaro pažangos;

36.4. jei nacionalinio pasiekimų patikrinimo metu nepasiekiamas patenkinamas lygis;

36.5. jei jo pasiekimai yra aukštesniojo lygio;

36.6. patyrusiam mokymosi sunkumų COVID-19 pandemijos metu;

37. Mokykla užtikrina sisteminę mokymosi pagalbą, kuri apima: žemų pasiekimų prevenciją (iš anksto numatant galimus probleminius atvejus ir stengiantis jų išvengti), intervenciją (sprendžiant iškilusias problemas) ir žemų pasiekimų kompensacines priemones (suteikiant tai, ko mokiniai negali gauti namuose ir pan.):

37.1. mokymosi pagalbos teikimo dažnumas ir intensyvumas priklauso nuo jos reikalingumo;

37.2. individualios mokinio pažangos vertinime dalyvauja pats mokinys, jo tėvai (globėjai), ugdantys mokytojai, prireikus – kiti švietimo specialistai. Atsižvelgiant į vertinimo informaciją, koreguojamas mokinio mokymasis;

37.3. ilgos mokinio ligos atveju mokykla teikia pagalbą, atsižvelgdama į ligos pobūdį, tėvų (globėjų) pageidavimus:

37.3.1. organizuoja mokymą namuose vadovaudamasi ugdymo plano 38-47 punktais;

37.3.2. bendru sutarimu su tėvais (globėjais) skiria namų užduotis;

37.4. mokymosi pagalbos formos:

37.4.1. mokytojų ir švietimo specialistų konsultacijos mokiniui dėl ugdymo turinio suvokimo, mokymosi formų pasirinkimo;

37.4.2. tikslinių namų užduočių skyrimas;

37.4.3. galimybė namų užduotis atlikti mokykloje, pailgintoje grupėje;

37.4.4. galimybė mokiniui lankyti neformaliojo švietimo būrelį asmeninei pažangai, geresniems ugdymo(si) rezultatams, bendrųjų ir dalykinių kompetencijų ugdymuisi.

38. Mokymosi pagalbos teikimo priežiūrą vykdo mokyklos vaiko gerovės komisija.

**ŠEŠTASIS SKIRSNIS**

**ASMENŲ, BAIGUSIŲ UŽSIENIO VALSTYBĖS PRADINIO UGDYMO PROGRAMOS DALĮ UGDYMO ORGANIZAVIMAS**

39. Mokykla, atvykus asmeniui, baigusiam užsienio valstybės pradiniougdymo programos dalį:

39.1. sudaro galimybes asmenų mokymosi tęstinumui pagal atvykusiųjų ir / ar grįžusiųjų į Lietuvą pasiekimus atitinkančią bendrojo ugdymo programą;

39.2. priima jį mokytis vadovaudamasi Nuosekliojo mokymosi pagal bendrojo ugdymo programas tvarkos aprašu, patvirtintu Lietuvos Respublikos švietimo ir mokslo ministro 2005 m. balandžio 5 d. įsakymu Nr. ISAK-556 „Dėl Nuosekliojo mokymosi pagal bendrojo ugdymo programas tvarkos aprašo patvirtinimo“ (toliau – Nuosekliojo mokymosi tvarkos aprašas);

39.3. tėvų (globėjų) pageidavimu priima vaiką, kuriam tais kalendoriniais metais sukanka šešeri metai, mokytis pagal pradinio ugdymo programą, jeigu užsienio valstybėje vaikas buvo ugdomas mokykloje pagal priešmokyklinio ugdymo ar formaliojo švietimo programas ir tėvai (globėjai) pateikia tai patvirtinančius dokumentus;

39.4. vaiką, kuriam tais kalendoriniais metais sukanka septyneri metai, nesiugdžiusį Lietuvos Respublikoje pagal priešmokyklinio ugdymo programą, priima mokytis pagal pradinio ugdymo programą;

39.5. išsiaiškina atvykusiojo asmens švietimo pagalbos poreikį;

39.6. informuoja Jonavos rajono švietimo kultūros ir sporto skyrių;

39.7. prieš pradedant mokiniui mokytis mokykloje, mokyklos direktoriaus pavaduotojas ugdymui kartu su mokinio būsimos klasės vadovu, mokiniu ir mokinio tėvais (globėjais, rūpintojais) aptaria poreikį tam tikrą laiko dalį intensyviai mokytis lietuvių kalbos, numato tolesnio mokymosi perspektyvą, švietimo pagalbos poreikį:

39.7.1. sudaro mokinio individualų ugdymo planą, atsižvelgdama į jo mokymosi pasiekimus. Individualiame ugdymo plane gali būti numatytas ir pamokų skaičiaus perskirstymas tarp dalykų, numatytų ugdymo planų 57-58punktuose, sudarant galimybę kurį laiką nesimokyti dalies dalykų, esant aukštesniems šių dalykų pasiekimams, nei numatyta bendrosiose programose, ir šių dalykų pamokas skirti lietuvių kalbai mokyti;

39.7.2. numato preliminarią mokinio adaptacinio laikotarpio trukmę, mokyklos teikiamos pagalbos formas ir būdus, mokyklos, mokinio ir mokinio tėvų (globėjų, rūpintojų) įsipareigojimus. Adaptaciniu laikotarpiu mokinių individualią pažangą, pasiekimus stebi mokytojai ir mokyklos vaiko gerovės komisija. Kiekvieno mokinio adaptacijos trukmės laikas individualus, mokykla konstatuoja adaptacijos laiko pabaigą, atsižvelgdama į tai, kaip mokiniui sekasi adaptuotis. Adaptacijos laikotarpiu taikomas tik formuojamasis vertinimas.

40. Mokykla, organizuodama atvykusio ar grįžusio asmens mokymą:

40.1. nuolat bendradarbiauja su mokinio tėvais (globėjais, rūpintojais) ar teisėtais mokinio atstovais, teikia informaciją apie mokinio mokymąsi, daromą pažangą ir gauna grįžtamąją informaciją;

40.2. konsultuoja dėl neformaliojo vaikų švietimo veiklų pasirinkimo.

**SEPTINTASIS SKIRSNIS**

**LAIKINŲJŲ MOKYMOSI GRUPIŲ SUDARYMAS**

41. Mokyklos ugdymo turiniui įgyvendinti klasėje sudaromos laikinosios grupės(Mokyklos tarybos 2021 m. gegužės 31 d. posėdžio protokolo Nr. S2-4):

41.1. doriniam ugdymui, jeigu tos pačios klasės mokiniai yra pasirinkę ir tikybą, ir etiką ir

anglų kalbos mokymui, klasėje esant ne mažiau kaip 20 mokinių;

41.2. jei klasės dorinio ugdymo (tikybos ar etikos) grupėje nesusidaro 10 mokinių, ši grupė jungiama su kitos klasės tikybos ar etikos grupe.

**AŠTUNTASISSKIRSNIS**

**MOKINIŲ MOKYMO NAMIE ORGANIZAVIMAS**

42. Mokinių mokymas namie organizuojamas, vadovaujantis Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2012 m. rugsėjo 26 d. įsakymu Nr. V-1405 „Dėl Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo“, ir Mokymosi formų ir mokymo organizavimo tvarkos aprašu.

43. Vienas iš tėvų (globėjų, rūpintojų) prašymą dėl vaiko mokymo namie teikia mokyklos vadovui. Prie prašymo pridedama gydytojų konsultacinės komisijos (toliau – GKK) pažyma. Mokinio mokymas namie per tris dienas įforminamas mokyklos vadovo įsakymu.

44. Vieno iš jų tėvų (globėjų, rūpintojų) pageidavimu, GKK leidus, sudaroma galimybė lankyti kai kurias pamokas mokykloje, dalyvauti neformaliojo švietimo veikloje, klasės ir mokyklos renginiuose.

45. Mokykla aprūpina mokinius vadovėliais.

46. Mokiniai mokomi namie savarankišku ar (ir) nuotoliniu mokymo proceso organizavimo būdu.

47. Mokiniui, mokomam namie, mokykla, suderinusi su mokinio tėvais (globėjais, rūpintojais) ir atsižvelgdama į gydytojų konsultacinės komisijos rekomendacijas, parengia individualų ugdymo planą.

48. Mokiniams, kurie mokosi namie:

48.1. 1–3 klasėse skiriama 315 pamokų per mokslo metus (9 pamokos per savaitę);

48.2. 4 klasėje – 385 pamokos per mokslo metus (11 pamokų per savaitę).

49. Suderinus su mokinio tėvais (globėjais, rūpintojais), mokyklos vadovo įsakymu mokinys, kuris mokosi namie, gali nesimokyti menų ir fizinio ugdymo. Dienyne ir mokinio individualiame plane prie dalykų, kurių mokinys nesimoko, įrašoma „atleista“. Pamokos, gydytojo leidimu lankomos mokykloje, įrašomos į mokinio individualų ugdymo planą.

50. Ne rečiau kaip kartą per pusmetį namie mokomų mokinių ugdymo rezultatus aptaria mokyklos vaiko gerovės komisija.

51. Tėvams (globėjams, rūpintojams) neįsileidžiant mokytojų į namus, mokyklos vadovas išsiaiškina priežastis ir priima sprendimą dėl laikino mokymo namie sustabdymo. Apie tai informuoja Jonavos rajono švietimo, kultūros ir sporto skyrių.

**III SKYRIUS**

**PRADINIO UGDYMO PROGRAMOS ĮGYVENDINIMAS**

**PIRMASIS SKIRSNIS**

**PRADINIO UGDYMO PROGRAMOS ĮGYVENDINIMO YPATUMAI**

52. Pradinio ugdymo bendrųjų programų turinį sudaro šios sritys: dorinis ugdymas, kalbinis ugdymas, matematinis ugdymas, socialinis ir gamtamokslinis ugdymas, meninis ugdymas, fizinis ugdymas.

53. Mokykloje ugdymo procesas organizuojamas pamoka ir kitomis mokymosi organizavimo formomis (Mokytojų tarybos posėdžio 2021-05-30 protokolo Nr. S2-4).

54. Ugdymo procesą organizuojant pamoka vadovaujamasi Lietuvos higienos norma HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai “ patvirtinimo“:

54.1. nepertraukiamas ugdymo(si) laikas – 1 klasėje 35 min.,

54.2. 2,3,4 klasėse – 45 min.

55. Ugdymo procesą organizuojant kitomis ugdymo organizavimo formomis (pvz., integruotos veiklos, kūrybinių dirbtuvių, projekto ir kt.), derinantPradinio ugdymo bendrųjų programų dalykų ir neformaliojo vaikų švietimo programų turinį, jis gali būti skirstomas į įvairios nepertraukiamos trukmės ugdymo periodus.

56. Ugdymą organizuojant tiek pamoka, tiek kitomis mokymosi organizavimo formomis, įgyvendinamas ir dalykų programų, ir integruoto ugdymo turinys.

57. Ugdymo procesas bent kartą per mėnesį organizuojamas už mokyklos ribų (pvz., muziejuose, parkuose, artimiausioje gamtinėje aplinkoje ir pan.).

58. Mokykla einamaisiais mokslo metais gali koreguoti ugdymo procesą ir turinį pagal pasikeitusius mokinių ugdymosi poreikius, mokinių mokymosi rezultatus, išlaikydama mokslo metams skirtą pamokų / ugdymo valandų skaičių.

59. Pamokų skaičius 2021-2022 mokslo metais: (1 priedas)

60. Pamokų skaičius 2022-2023 mokslo metais: (2 priedas)

61. Pamokų skaičių klasei per metus sudaro: privalomos pamokos visiemsklasės mokiniams; pamokos, skiriamos mokinių ugdymosi poreikiams tenkinti; pamokos dalyko, kuriam mokyti klasė dalijama į grupes; valandos neformaliojo vaikų švietimo programoms įgyvendinti.

62.Pamokos mokinių ugdymosi poreikiams tenkinti skiriamos, įvertinus mokinių poreikius, atsižvelgiant į mokyklos iškeltus ugdymo prioritetus, spręstinas ugdymo problemas:

62.1. siekiant ugdymo kokybės, kiekvienai klasei ilgalaikėms gabių ir mokymosi sunkumų turinčių mokinių konsultacijoms skirta po 1 val. (Mokytojų tarybos 2021 m. gegužės 31 d. protokolas Nr. S2-4).

63. Neformaliojo vaikų švietimo organizavimas.

63.1. Neformaliojo vaikų švietimo valandos skiriamos mokinių asmeninėms, socialinėms, edukacinėms kompetencijoms ugdyti per pasirinktą  meninę, sportinę, techninės kūrybos ar kitą veiklą.

63.2. Neformaliojo švietimo veikla mokiniams nėra privaloma.

63.3. Mokinių skaičius neformaliojo švietimo grupėse: 12-24 mokiniai (Mokyklos tarybos posėdžio 2017 m. birželio 8 d. protokolas Nr. S1-4, mokyklos direktoriaus 2017 m. birželio 14 d. įsakymas Nr. V1-52 „Dėl mokinių skaičiaus neformaliojo švietimo grupėje“).

63.4. Neformaliojo vaikų švietimo programose dalyvaujantys mokiniai žymimi Mokinių registre.

63.5. Neformaliojo švietimo būreliai:

|  |  |  |  |
| --- | --- | --- | --- |
| Eil. Nr. | Būrelio pavadinimas | Valandų skaičius | Mokytojo vardas pavardė |
| 1. | Anglų kalbos būrelis ,,Hello“ | 2 | Jurgita Galackaitė |
| 2. | Ansamblis ,,Sidabriukai“ | 2 | Ina Sipavičienė |
| 3. | Ansamblis ,,Pabiručiai“ | 1 | Ina Sipavičienė |
| 4. | Matematikų būrelis „Gudručiai“ | 1 | Valdonė Šimonytė |
| 5. | Matematikų būrelis „Matmintinis“ | 1 | Ilma Budnikienė |
| 6. | Kalbos kraitė | 1 | Ona Černikauskienė |
| 7. | Dailės studija „Gama“ | 1 | Zita Garbašauskienė |
| 8. | Gamtamokslinis būrelis | 2 | Inga Osauskienė |
| 9. | Informatikos būrelis „Mokausi programuoti“ | 1 | Reda Jurevičienė |
| 10. | Būrelis ‚Galvočiai“ | 1 | IngaEigėlienė |
| 11. | Informatikos būrelis | 1 | Jūratė Zaleckienė |
| 12. | Šokio būrelis | 2 | Rima Auglienė |

**ANTRASIS SKIRSNIS**

**DALYKŲ SRIČIŲ UGDYMO TURINIO ĮGYVENDINIMO YPATUMAI**

64. Ugdymo sričių / ugdymo dalykų programų įgyvendinimas:

**64.1. dorinis ugdymas:**

64.1.1. tėvai (globėjai) parenka mokiniui vieną iš dorinio ugdymo dalykų: etiką arba tikybą;

64.1.3. dorinio ugdymo dalyką mokiniui galima keisti kiekvienais mokslo metais pagal tėvų (globėjų) pateiktą prašymą;

**64.2. kalbinis ugdymas:**

64.2.1. lietuvių kalbos ugdymas vykdomas pagal Lietuvos Respublikos švietimo, mokslo ir sporto ministro patvirtintą Lietuvių kalbos pradinio ugdymo bendrąją programą;

64.2.4. pirmosios užsienio kalbos mokymas:

64.2.4.1. pirmosios užsienio kalbos (anglų kalbos)mokoma(si) antraisiais–ketvirtaisiais pradinio ugdymo programos metais;

64.2.4.2.anglų kalbai mokyti visose 2,3 ir 4 klasėse skiriama po 2 ugdymo valandas per savaitę.

**64.3. socialinis ir gamtamokslinis ugdymas:**

64.3.1. socialiniam ugdymui skiriama 35 valandos per metus ir gamtamoksliniam ugdymui –

35 valandos per metus.

64.3.1. ne mažiau 9 valandų per metus skiriama praktinei patyriminei veiklai;

64.3.2. socialiniams gebėjimams ugdyti ne mažiau 9 valandų per metus pasaulio pažinimo dalyko laiko skiriama ugdymo procesą organizuojant socialinės, kultūrinės aplinkos pažinimui palankioje aplinkoje (pvz., lankantis visuomeninėse, bendruomenių, kultūros institucijose ir pan.);

**64.4. matematinis ugdymas:**

64.4.1. organizuojant matematinį ugdymą mokytojai vadovaujasi ne tik Bendrosios programos matematikos dalyko programa, bet ir nacionalinių ir tarptautinių mokinių pasiekimų tyrimų rekomendacijomis, naudoja informacines komunikacines technologijas, skaitmenines mokomąsias priemones.

**64.5. fizinis ugdymas:**

64.5.1. specialiosios medicininės fizinio pajėgumo grupės gali būti organizuojamos taip:

64.5.1.1. mokinių grupės sudaromos iš skirtingų klasių;

64.5.1.2. mokiniai dalyvauja ugdymo veiklose su pagrindine grupe, bet pratimai ir krūvis jiems skiriami pagal gydytojo rekomendacijas;

64.5.1.3. tėvų (globėjų) pageidavimu mokiniai gali lankyti sveikatos grupes ne mokykloje;

64.5.2. siekiant skatinti mokinių fizinį aktyvumą, sveikatinimą, rekomenduojama ugdymo proceso metu pagal galimybes organizuojamos judriosios pertraukos (11.2.) ir fiziniam aktyvinimui skirtos veiklos, numatytos sveikatos ugdymo programoje;

**64.6. meninis ugdymas** (dailė ir technologijos, muzika, šokis, teatras):

dailės ir technologijų dalykui per metus skiriama 70 valandų, iš jų ne mažiau 23 valandų skiriama technologiniam ugdymui;

**64.7. informacinės technologijos:**

64.7.1. skaitmeniniams mokinių gebėjimams ugdyti per visus dalykus ugdymo procese naudojamos šiuolaikinės skaitmeninės technologijos;informatikos užduotys integruojamos į matematikos mokymo programą;

64.7.2. mokinių informatinis mąstymas ugdomas naudojant neformaliojo vaikų švietimo valandas.

65. Į mokomuosius dalykus, klasės ir mokyklos renginius **integruojama**:

65.1. Sveikatinimo programa ‚Būk sveikas“, parengta vadovaujantis Žmogaus saugos bendrąja programa, patvirtinta Lietuvos Respublikos švietimo ir mokslo ministro 2012 m. liepos 18 d. įsakymu Nr. V-1159 „Dėl Žmogaus saugos bendrosios programos patvirtinimo“, vykdant pradinio ugdymo programą, Sveikatos ir lytiškumo ugdymo bei rengimo šeimai bendrąja programa, patvirtinta Lietuvos Respublikos švietimo ir mokslo ministro 2016 m. spalio 25 d. įsakymu Nr. V-941 „Dėl Sveikatos ir lytiškumo ugdymo bei rengimo šeimai bendrosios programos patvirtinimo“ bei patvirtinta Jonavos pradinės mokyklos direktoriaus 2017 m. vasario 24 d. įsakymu Nr. V1- 23;

65.2. Paramos vaikams centro socialinių-emocinių įgūdžių ir smurto prevencijos programa „Antras žingsnis“;

65.3. Ugdymo karjerai programa, patvirtinta Lietuvos Respublikos švietimo ir mokslo ministro 2014 m. sausio 15 d. įsakymu Nr. V-72 „Dėl Ugdymo karjerai programos patvirtinimo“;

65.4. etninės kultūros ugdymas;

65.5. verslumo, finansinio raštingumo, antikorupcinio ugdymo temos;

65.6. projektinė veikla (Mokytojų tarybos 2021 m. gegužės 31 d. protokolas Nr. S2-4):

|  |  |  |
| --- | --- | --- |
| Veikos sritis | Veikla | Vykdymo laikas |
| Dalykinių ir bendrųjų kompetencijų ugdymas | Projektas „Koks gražus mažytis mūsų kraštas“. Ekskursija. | Rugsėjis – spalis |
| Etninė kultūra | Projektas „Kalėdų belaukiant“. | Gruodis |
|  | Žygis į Skarulius ‚Šv. Onos bažnyčios 400 metų“ | Gegužė |
| Ugdymas karjerai | Projektas „Ką žmonės dirba visą dieną“. Išvyka į pasirinktą įstaigą susipažinimui su profesija. | Kovas – balandis |
| Sveikata ir prevencija | Projektas „Būk saugus ir užimtas“. | Birželis |

**IV SKYRIUS**

**MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS**

**PIRMASIS SKIRSNIS**

**BENDROSIOS NUOSTATOS**

66. Mokykla mokiniams,turintiems specialiųjų ugdymosi poreikių,švietimo pagalbą teikiavadovaudamasi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795 „Dėl Mokinių, turinčių specialiųjų ugdymosi poreikių, ugdymo organizavimo tvarkos aprašo patvirtinimo“, Specialiosios pedagoginės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1228 „Dėl Specialiosios pedagoginės pagalbos teikimo tvarkos aprašo patvirtinimo“,Specialiosios pagalbos teikimo mokyklose (išskyrus aukštąsias mokyklas) tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1229 „Dėl Specialiosios pagalbos teikimo mokyklose (išskyrus aukštąsias mokyklas) tvarkos aprašo patvirtinimo“,Jonavos pradinės mokyklosšvietimo pagalbos teikimo tvarkos aprašu, patvirtintuJonavos pradinės mokyklos direktoriaus 2020 m. vasario 7 d. įsakymu Nr. V1- 12 „Dėl Jonavos pradinės mokyklosšvietimo pagalbos teikimo tvarkos aprašo patvirtinimo“.

67. Socialinė pedagoginė pagalba teikiama vadovaujantis Socialinės pedagoginės pagalbos teikimo vaikui ir mokiniui tvarkos aprašu, patvirtintu Lietuvos Respublikos švietimo ir mokslo ministro 2016 m. lapkričio 2 d. įsakymu Nr. V-950„Dėl Socialinės pedagoginės pagalbos teikimo vaikui ir mokiniui tvarkos aprašo patvirtinimo“.

68. Psichologinė pagalba teikiama vadovaujantis Psichologinės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2017 m. rugpjūčio 30 d. įsakymu Nr. V-663 „Dėl Psichologinės pagalbos teikimo tvarkos aprašo patvirtinimo“.

69. Mokykloje švietimo pagalbą teikia: mokytojai, specialusis pedagogas, logopedas, socialinis pedagogas, psichologas, mokytojo padėjėjas.

70. Organizuodama mokinių, turinčių specialiųjų ugdymosi poreikių, ugdymą, mokykla atsižvelgia į:

70.1. mokinių specialiuosius ugdymosi poreikius, jų lygį (nedideli, vidutiniai, dideli ir labai dideli);

70.2. mokymosi formą ir mokymo proceso organizavimo būdą;

70.3. esamas ugdymosi erdves ir galimybes jas pritaikyti mokinio poreikiams;

70.4. mokyklos ir tėvų (globėjų) įsipareigojimus, įteisintus mokymo sutartyje.

71. Mokiniai, turintys specialiųjų ugdymosi poreikių, ugdomi pagal bendrąsias pritaikytas ar individualizuotas programas, atsižvelgiant į mokinių ugdymosi poreikius ir sutrikimus, švietimo pagalbos tarnybos ir mokyklos Vaiko gerovės komisijos rekomendacijas.

72. Mokyklos vaiko gerovės komisijoje priimami sprendimai dėl švietimo pagalbos formų, specialiųjų pamokų, pratybų ir individualiai pagalbai skiriamų valandų skaičiaus, ugdymosi erdvių pritaikymo, ugdymui skirtos techninės pagalbos priemonių ir specialiųjų mokymo priemonių parinkimo bei aptariamos bendrosios pritaikytos ir individualizuotos programos, individualūs ugdymo planai.

**ANTRASIS SKIRSNIS**

**INDIVIDUALAUS UGDYMO PLANO RENGIMAS**

73. Mokykla kiekvienam mokiniui, turinčiam specialiųjų ugdymosi poreikių, rengia individualų ugdymo planą vadovaudamasi „Jonavos pradinės mokyklos švietimo pagalbos teikimo tvarkos aprašu“, patvirtintu 2020 m. vasario 7 d. mokyklos direktoriaus įsakymu Nr. V1-12 „DėlJonavos pradinės mokyklos švietimo pagalbos teikimo tvarkos aprašo patvirtinimo“.

74. Mokykla, rengdama individualų ugdymo planą mokiniui ir vadovaudamasi ugdymo planų 57, 58 punktuose nurodytu ugdymo dalykų programoms įgyvendinti skiriamų pamokų skaičiumi, gali:

74.1. pradinio ugdymo programoje koreguoti iki 20 procentųdalykų programoms įgyvendinti skiriamų metinių pamokų skaičiaus (nemažindama nustatyto mokiniui minimalaus pamokų skaičiaus per savaitę);

74.2. keisti specialiųjų pamokų, pratybų ir individualiai pagalbai skiriamų valandų (pamokų) skaičių;

74.3. keisti pamokų trukmę, dienos ugdymo struktūrą, siekdama individualiame ugdymo plane numatytų tikslų;

74.4. formuoti nuolatines ar laikinąsias grupes, pogrupius iš tų pačių ar skirtingų klasių mokinių;

74.5. nemokyti užsienio kalbos turinčiojo kompleksinių negalių ir (ar) kompleksinių sutrikimų, į kurių sudėtį įeina įvairiapusiai raidos, elgesio ir emocijų, kalbos ir kalbėjimo, skaitymo ir (ar) rašymo, intelekto, bendrieji mokymosi sutrikimai, klausos sutrikimai (išskyrus nežymų klausos sutrikimą). Užsienio kalbų pamokų laikas gali būti skiriamas lietuviųkalbai mokyti;

74.6. nemokyti muzikos turinčiojo klausos sutrikimą (išskyrus nežymų);

74.7. nemokyti technologijų turinčiojo judesio ir padėties bei neurologinių sutrikimų (išskyrus lengvus), o vietoj jų mokinys gali rinktis kitus individualaus ugdymo plano dalykus, tenkinančius specialiuosius ugdymosi poreikius, gauti pedagoginę ar specialiąją pedagoginę pagalbą.

**TREČIASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ, MOKYMOSI PASIEKIMŲ IR PAŽANGOS VERTINIMAS**

75. Mokinio, kuriam bendrojo ugdymo programa pritaikoma, mokymosi pažanga ir pasiekimai ugdymo procese vertinami pagal mokinio individualiame ugdymo plane numatytus individualios pažangos keliamus tikslus, kurie yra suderinti su Bendrosiose programose numatytais pasiekimais, aptarus su mokiniu, jo tėvais (globėjais, rūpintojais), švietimo pagalbą teikiančiais specialistais, kokiais aspektais bus pritaikomas ugdymo turinys (ko sieks ir mokysis mokinys, kaip bus mokoma(si), kokie bus mokinio mokymosi pasiekimų vertinimo ir pa(si)tikrinimo būdai, kokiomis mokymo(si) priemonėmis bus naudojamasi).

76. Mokinio, kuris mokosi pagal individualizuotą pradinio ugdymo programą, pusmečio pabaigoje taikomi vertinimo įrašai „įskaityta“, „neįskaityta“.

**KETVIRTASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ, MOKYMAS NAMIE**

77. Mokiniui, turinčiam specialiųjų ugdymosi poreikių, mokymas namie organizuojamas vadovaujantis Bendrųjų ugdymo planų 147, 148 ir 149 punktais savarankišku mokymo proceso organizavimo būdu pagal Vaiko gerovės komisijos, Jonavos rajono švietimo pagalbos tarnybos ir gydytojų rekomendacijas, sudarius individualų ugdymo planą mokymosi namie laikotarpiui.

**IV SKYRIUS**

**BAIGIAMOSIOS NUOSTATOS**

78. Atskiri mokyklos ugdymo plano punktai gali būti keičiami mokslo metų eigojedirektoriaus įsakymu.

\_\_\_\_\_\_\_\_\_\_\_\_\_\_

SUDERINTA SUDERINTA

Mokyklos tarybos Jonavos rajono savivaldybės administracijos

2021 m. rugpjūčio 23 d. Švietimo, kultūros ir sporto skyriaus

protokoliniu nutarimu Nr.1 vyriausioji specialistė

(protokolo Nr. S1-3)

Danutė Ragelienė

|  |
| --- |
| 2021–2022 ir 2022–2023 mokslo metų ugdymo plano  1 priedas |

Pamokų skaičius 2021-2022 mokslo metais:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Dalykai | Klasė | | | | | | | | Iš viso skiriama pamokų  per savaitę | Iš viso skiriama pamokų  per metus |
| 1a | 1b | 2a | 2b | 3 | 4a | 4b | 4c |
| Dorinis ugdymas (etika) | 35  (1) | | 35  (1) | | 35  (1) | 35  (1) | | 35  (1) | 5 | 175 |
| Dorinis ugdymas (tikyba) | 35  (1) | 35  (1) | 35  (1) | 35  (1) | 35  (1) | 35  (1) | 35  (1) | | 7 | 245 |
| Lietuvių kalba | 280 (8) | 280 (8) | 245 (7) | 245 (7) | 245 (7) | 245 (7) | 245 (7) | 245 (7) | 58 | 2030 |
| Užsienio kalba | 0 | 0 | 70  (2) | 140\*  (4)\* | 140\*  (4)\* | 140\*  (4)\* | 70  (2) | 70  (2) | 18 | 630 |
| Matematika | 140 (4) | 140 (4) | 175 (5) | 175 (5) | 140 (4) | 175 (5) | 175 (5) | 175 (5) | 37 | 1295 |
| Pasaulio pažinimas | 70  (2) | 70  (2) | 70  (2) | 70  (2) | 70  (2) | 70  (2) | 70  (2) | 70  (2) | 16 | 560 |
| Dailė ir technologijos | 70  (2) | 70  (2) | 70  (2) | 70  (2) | 70  (2) | 70  (2) | 70  (2) | 70  (2) | 16 | 560 |
| Muzika | 70  (2) | 70  (2) | 70  (2) | 70  (2) | 70  (2) | 70  (2) | 70  (2) | 70  (2) | 16 | 560 |
| Fizinis ugdymas | 105  (3) | 105 (3) | 105 (3) | 105 (3) | 105 (3) | 105 (3) | 105 (3) | 105 (3) | 24 | 840 |
| Šokis | 35  (1) | 35  (1) | 35  (1) | 35  (1) | 35  (1) | 35  (1) | 35  (1) | 35  (1) | 8 | 280 |
| **Iš viso privalomų pamokų skaičius**  ( be dalijimo į grupes) | 805  (23) | 805  (23) | 875  (25) | 875  (25) | 840 (24) | 875  (25) | 875  (25) | 875  (25) | **205** | **7175** |
| Pamokos, skiriamos mokinių ugdymosi poreikiams tenkinti | 35  (1) | 35  (1) | 35  (1) | 35  (1) | 35  (1) | 35  (1) | 35  (1) | 35  (1) | 8 | 280 |
| Neformalusis švietimas | 70  (2) | 70  (2) | 70  (2) | 70  (2) | 70  (2) | 70  (2) | 70  (2) | 70  (2) | 16 | 560 |

Pastabos:

\* – klasė dalijama į dvi grupes;

( ) – savaitinis pamokų skaičius.

|  |
| --- |
| 2021–2022 ir 2022–2023 mokslo metų ugdymo plano  2 priedas |

Pamokų skaičius 2022-2023 mokslo metais:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Dalykai | Klasė | | | | | | | | Iš viso skiriama pamokų  per savaitę | Iš viso skiriama pamokų  per metus |
| 1a | 1b | 1c | 2a | 2b | 3a | 3b | 4 |
| Dorinis ugdymas (etika) | 35  (1) | 35  (1) | 35  (1) | 35  (1) | | 35  (1) | | 35  (1) | 6 | 210 |
| Dorinis ugdymas (tikyba) | 35  (1) | 35  (1) | 35  (1) | 35  (1) | 35  (1) | 35  (1) | 35  (1) | 35  (1) | 8 | 280 |
| Lietuvių kalba | 280 (8) | 280 (8) | 280 (8) | 245 (7) | 245 (7) | 245 (7) | 245 (7) | 245 (7) | 59 | 2065 |
| Užsienio kalba | 0 | 0 | 0 | 140\*  (4)\* | 140\*  (4)\* | 70  (2) | 140\*  (4)\* | 140\*  (4)\* | 18 | 630 |
| Matematika | 140 (4) | 140 (4) | 140 (4) | 175 (5) | 175 (5) | 140 (4) | 140 (4) | 175 (5) | 35 | 1225 |
| Pasaulio pažinimas | 70  (2) | 70  (2) | 70  (2) | 70  (2) | 70  (2) | 70  (2) | 70  (2) | 70  (2) | 16 | 560 |
| Dailė ir technologijos | 70  (2) | 70  (2) | 70  (2) | 70  (2) | 70  (2) | 70  (2) | 70  (2) | 70  (2) | 16 | 560 |
| Muzika | 70  (2) | 70  (2) | 70  (2) | 70  (2) | 70  (2) | 70  (2) | 70  (2) | 70  (2) | 16 | 560 |
| Fizinis ugdymas | 105  (3) | 105 (3) | 105 (3) | 105 (3) | 105 (3) | 105 (3) | 105 (3) | 105 (3) | 24 | 840 |
| Šokis | 35  (1) | 35  (1) | 35  (1) | 35  (1) | 35  (1) | 35  (1) | 35  (1) | 35  (1) | 8 | 280 |
| **Iš viso privalomų pamokų skaičius**  ( be dalijimo į grupes) | 805  (23) | 805  (23) | 805  (23) | 875  (25) | 875  (24) | 805 (24) | 805 (24) | 875 (25) | **206** | **7210** |
| Pamokos, skiriamos mokinių ugdymosi poreikiams tenkinti | 35  (1) | 35  (1) | 35  (1) | 35  (1) | 35  (1) | 35  (1) | 35  (1) | 35  (1) | 8 | 280 |
| Neformalusis švietimas | 70  (2) | 70  (2) | 70  (2) | 70  (2) | 70  (2) | 70  (2) | 70  (2) | 70  (2) | 16 | 560 |

Pastabos:

\* – klasė dalijama į dvi grupes;

( ) – savaitinis pamokų skaičius.